
O transpunere scenică a MIORIŢEI 
în 1965 


Motto: „Folclorul subliniază cu deosebire mai ales ceea ce este continuitate de la cea mai veche credință până 
în actualitate, cum ar fi la noi ideea de nemurire, neîntreruptă în Dacia de la antichitate până la creştinism” (H. 
Stamatu, Misterul „Mioriţei” în vol. Ego Zenovius..., Ed. „Jurnalul literar”, Bucureşti, 2001, p. 83). 


leşit după 22 de ani de temniță 
cu un regim de exterminare care ar fi 
trebuit să facă din milioanele de deținuți 
români chiar mai multe victime decât 
acele sute de mii din gropile comune 
aflate în preajma închisorilor 
comuniste, un deținut politic 
(îndeaproape urmărit şi după eliberare) 
a fost în anul şcolar 1964/ 1965 profesor 
de franceză, istorie şi geografie la o 
şcoală medie din satul Sălciile. La un concurs între sate 
profesorul Virgil Maxim (1922-1997) a montat cu elevii balada 
Mioriţa într-un spectacol dramatic amintind (am spune noi) 
de poezia Amin a lui Sergiu Mandinescu inspirată de 
„Experimentul Nicolschi-Pauker” din închisoarea Piteşti 4: 
„De-aş avea o aripă de înger / şi cerneală de bezne, / poate că 
abia atunci mi-ar fi lesne / să mă adun din toate risipirile, / să- 
mi scriu amintirile / şi să spun tuturor de ce sânger. // Era o 
noapte jefuită de stele... / La fereastra nădejdii - zăbrele, / La 
uşa salvării - lacăte, / Iar frunţile noastre palide, înoptaseră 
toate. // Când, deodată, din mijlocul nostru izbucni, ca o 
flacără neagră, ura. / Focul ei a topit într-o clipă: gând, 
suflet, aripă / Toate din tot, / şi n-a mai rămas decât zgura. / 
/ Baroase cumplite zdrobiră tăcerea / În cioburi de răgnete 
mari cât durerea. / Ţăndări din sufletele noastre au ajuns 
pân” la cer. / Martirii ardeau pe ruguri de ger...// Ah! Cum îşi 
mai holba ochii Istoria! / Nu-i venea să creadă că-n geamătul 
nostru / scrâşneau Cloşca şi Horia, / că-n sufletul nostru, de 
nădejde orfan, / atârnau nojițele lui Badea Crişan. // Într-un 
târziu toate sufletele zăceau sfărâmate. / Ah, amintirea asta 
ca pe roată mă frânge! / Pe jos erau risipiţi crăițarii de sînge, 
/ Plata atâtor şi-atâtor păcate. // Atât de cumplite au fost 
suferințele, / Atât de satanică a fost urgia / Încât mulţi dintre 
noi în noaptea aceea şi-au pierdut minţile / Alţii şi-au pierdut 
veşnicia. // Dintre cei ce-au trecut pe acolo, numai morții 
trăiesc. / Iată, de pildă, eu umblu, vorbesc, / Asemenea lui, 
aşişderea ţie, / Dar viața mea nu-i, nu-i, prietene, decât o 
moarte vie. // Ah, Doamne, iată-mă aici, la ceasul comorilor 
/ Îmbrăţişându-mi durerea, sub lespezi de patimi şi chin./ 
Aştept îngerul zorilor, aştept învierea, / În numele Tatălui, al 
Fiului şi-al Sfântului Duh, Amin!” (Sergiu Mandinescu, Amin, 
trimisă în 1982 de Cicerone Poghirc lui Leonid Gheorghian, 
cuprinsă şi de Zahu Pană în vol. Poezii din închisori, Ed. 
Cuvântul Românesc, Canada, 1982, cu o prefață de Vintilă 
Horia). 


La Virgil Maxim transpunerea scenică a baladei 
Mioriţa a fost de fapt o asimilare creatoare a mitului mioritic. 
În viziunea originală pe care a montat-o, cei doi uneltitori se 
îndreaptă cu bâta şi securea în mâini spre ciobanul vorbind 
cu mioara, pentru ca în final ambii să se prăbuşească 
prosternaţi la picioarele victimei lor, răstignită pe troiță: 
„Dreptul la existență, ne învață tradiția românească, nu se 
câştigă doar prin arme, ci şi prin bătălia necurmată pentru 
instaurarea valorilor umane”, consemna Petru Ursache în 
volumul Mioriţa. Dosarul mitologic al unei capodopere (Opera 
Magna, laşi, 2013, p.249). Virgil Maxim îşi iertase călăii, 
trecând doar peste ultima lor samavolnicie, prin 
nerespectarea țidulei de la eliberare, prin care deținuții se 
angajau să „nu divulge nimic” din cele petrecute în detenția 
politică. Cicerone Ionițoiu salvează de la uitare replica lui 
Ion Eremia care făcuse nevinovat 15 ani de temniță grea şi 
care, în loc de semnătură, a scris pe acea neruşinată fițuică 
următoarele: „În baza cărei legi îmi cereți să nu vorbesc 
despre ce am văzut şi auzit în închisori? Vă este frică să nu 
spun mârşăviile pe care le-aţi făcut? Voi spune tot.” Întemnițat 
din mai 1948 până în 1964 fără nici o vină, Părintele Iustin 
Pârvu spunea că „sufletul pe cruce câştigă adevărata 
libertate. Toate metodele de re-educare psihică a comuniştilor 
au făcut mai mulți sfinți decât robi şi au sfințit pământul 
Ţării cu sânge de mucenici.” 

Desigur nici paza „ideologică” a statului polițienesc 
n-a fost vreo clipă slăbită, cum nu este nici azi, în 2014, când 
se cloceşte interdicția prin lege de a pronunța - altfel decât 
punând la zid - nume de foşti deținuți politici din perioada de 
după 23 august 1944 până în decembrie 1989. Pentru că în 
comunism teroarea poliției politice mergea mână în mână 
cu teroarea ideologică a fost posibilă situația prin care 
victimele închisorilor comuniste să fie silite prin tăcerea lor 
a deveni părtaşe la crimele regimului. Securiştii „scotoceau 
în sertarele cu manuscrise” (Noica, Rugaţi-vă pentru fratele 
Alexandru) şi confiscau de zor memoriile foştilor deţinuţi 


politici. Corespondenţța era şi ea atent urmărită, astfel că 
Testamentul din morgă, trimis cu dedicație de la Paris de 
Remus Radina lui Noica, n-a mai ajuns la destinatar, volumul 
fiind confiscat pe 6 febr. 1984 (vezi Noica în arhiva Securității, 
vol. II, Ed. M.N.L.R., Bucureşti, 2010, p. 112). În afara gulagului 
comunist, nedreptatea strigătoare la cer a constituit-o 
dresajul gândirii, urmând schema „Experimentului Nicolschi- 
Pauker” a victimelor (dresate ideologic) care au fost 
transformate în dresori. Omul-obiect al desfigurării 
personalității umane (prin suprimarea libertății de gândire 
şi de exprimare într-un stat totalitar) e transformat în subiect 
participant nemijlocit la uciderea libertății de gândire a 
celorlalți oameni deveniți obiecte de experimentare. Dintr- 
o atare perspectivă se explică ura comuniştilor față de religia 
creştină, singura care putea anihila moara demonică 
măcinând oameni/neoameni, i.e. oameni de statut incert, 
nici pe de-a-ntregul ucigaşi, nici simple victime. 

În spectacolul organizat în cadrul Cântării 
României, profesorul Virgil Maxim închipuise un luminiş de 
pădure cu o încrucişare de drumuri (de transhumanță) 
marcată, ca prin satele româneşti, printr-o troiță la care se 
întâlneau trei cărări venind din munți. Ciobanul moldovan 
îngrijea focul de popas în apropierea troiţei. La umbra unui 
tufiş, ceilalți doi puneau la cale uciderea. În sunet ritmat de 
talăngi, corul de elevi fredona în surdină balada, după decorul 
reprezentând pădurea: „Un flăcău recita cadențat Mioriţa, 
realizând simultaneităţi expresive cu corul, cu efect de vrajă. 
Succesiv, corul tăcea, când momentele erau favorabile 
descrierilor, sau recitatorul tăcea, dacă favoriza starea de 
mistică lirică. Melodia am luat-o din manualele de muzică... 
pe care am armonizat-o pentru cor mixt; corul îl formasem 
din țăranii din sat cu voci bărbăteşti, iar elevii şi profesoarele 
completau celelalte voci. Repetiţiile le făceam mai ales 
noaptea... Pentru momentul nunții, lumina unui artificiu de 
pom de Crăciun descria căderea unei stele, pierzându-se 
peste culmi; din spatele pădurii se înălțau discret soarele şi 
luna, luminând vârful brazilor şi platinilor... La repetiţia 
momentului final fuseseră doar cei trei ciobani. De aceea la 
spectacol emoția era generală... Singura apreciere, imediată, 
au fost lacrimile şi suspinele întretăiate... După aceea au 
venit aplauzele.” ( Virgil Maxim, Imn pentru crucea purtată, 
Ed. Antim, 2002, p 428). 

În interpretarea dată de profesorul Virgil Maxim 
(supraviețuitor prin minune Dumnezeiască a trei luni de 
iarnă cu un terci la trei zile într-o celulă lipsită de lumină şi 
complet neîncălzită, op. cit, pp. 394-395) uciderea 
cutremurătoare simbolizată în baladă printr-o crimă între 
frați, devine în subsidiar însăşi martirizarea ca experiment 
comunist care a dus după gratii la uciderea a sute de mii de 
români nevinovați, iar în aşa-zisa „libertate” la încercarea 
de a transforma oamenii în neoameni, în fiinţe dresate, lipsite 
de orice discernământ. Sugestia noului context de 
desfăşurare a nedreptei ucideri face ca ideea de trecere pe 
tărâmul celălalt să fie îmbogăţită prin nevoia creştinească a 
absolvirii de păcat. Ucigaşii cad în final la picioarele celui 
răstignit pe cruce. „Între inspectorii veniți de la Mizil era şi 
un fiu de preot care a propus-o şi la concursul inter-raional. 
Iar efectul a fost acelaşi. Mai departe însă nu a trecut” (Virgil 
Maxim, op. cit.) Nu numai că n-a trecut, dar şi regizorul 
spectacolului a fost scos din postul de profesor. 

Multe au fost readaptările mitului după căutările 
spirituale ale creatorilor, începând cu reflexele mioritice 
din Cantilena lui Dan Botta, şi trecând prin povestea 
Luptătorilor anticomunişti din munţi din Balada oierului din 
Severin, compusă în temniță de poetul Constantin Aurel 
Dragodan (2. Îmbogăţirea cu noi semnificaţii a mitului 
mioritic prin re-elaborarea sa i-a părut lui Alexandru Husar 
posibilă tocmai datorită situaţiei particulare pe care o oferă 
existența unui mit național ( Al. Husar, Mioriţa. De la motiv 
la mit, Editura Univ. „Al. |. Cuza”, Iaşi, 1999, p. 180). 


Isabela VASILIU-SCRABA 


Note: 

1 Atât Al. Nicolschi cât şi Ana Pauker au scăpat de judecată prin „filiera 
NKVD”, datorită prieteniei Anei Pauker cu Stalin şi cu Molotov (vezi Dennis Deletant, 
Securitatea şi disidenţa în România, Bucuresti, 1998, p.59). 

2. „Turma de-a valma / Paşte mereu / larbă din palma / Lui Dumnezeu. / 
Liniştea pune / Zvonuri pe strune / Gură de fluier / Dulce la şuier, / 'Tobă asurdă / Mieii 
când zburdă. /.../ Zace eroul pe-o stâncă / Flori cu petală adâncă / Pieptu-i sângeră încă 
|... ] Fulguie-n zare, departe, / Stelele sparte. / Luna, cu mirt, îi amoarte / Rana de 
moarte” (fragmente din Balada oierului din Severin în vol. C-tin Aurel Dragodan, Itinerare 
în lanțuri, Ed. Ramida, Bucureşti, 1992, p. 65 şi p.83). 

Proză 


Peste tot acasă 


Mă gândesc că m-aş duce pe-acasă. Trebuie să mă 
adun, să iau aşa o vacanţă şi să mă întâlnesc cu oameni 
cunoscuţi. Să umblu pe străzi arhicunoscute, să salut în 
stânga şi-n dreapta. Să fiu întrebat de sănătate de persoane 
care încă mai stau şi acum pe scara de bloc cu care cândva 
mă lăudam că-i a mea. Eu şi numai eu stăteam pe scara aia, 
restul erau un fel de chiriaşi pe care, parcă, mi-i alesesem 
pe sprânceană, să mă placă, să mă tragă de obraji, să mă 
alinte. Care scară de bloc? Din ce oraş? Sincer, nu ştiu 
exact. Dar ştiu că acasă e acolo unde ţi-ai petrecut copilăria, 
unde te-ai rupt în genunchi şi-n coate de ți-au făcut lacrimile 
ochii cât cepele. Sau unde ai dat dracu prima pereche de 
blugi de care te-ai ataşat şi pe care ai purtat-o până s-a 
subțiat fibra. Acasă tot timpul dai nas în nas cu cineva pe 
care nu ştii de unde să-l iei, unde să-l pui, dar îl saluți 
respectuos ca şi cum i-ar fi rudă de sânge. Ştii că la un 
moment dat ai luat loc pe genunchiul său, mai ceva ca la 
moş crăciun, şi-ai ascultat ca un căscat la sfaturile lui despre 
fete. Erai un ciorchine de om fără floci la puţă dar beleai 
urechile mai ceva ca la slujba de duminică. Că tot veni 
vorba, acasă le spuneai alor tăi că te duci să ocoleşti 
biserica, să te dai pe sub masă sau să iei lumină şi ajungeai 
dimineața în fața uşii de la apartament dus pe brațe de 
tovarăşi, ca adus de pe front, de mustea voma printre dinţi 
mai ceva ca sângele din răni. Toate intră-n mintea ta ca 
mirosul de mâncare de pe palier, din zi de sărbătoare. Îţi 
intră în haine şi-l porți cu tine ca pe un parfum care te 
prinde şi pe care-l ţii toată viața. Mă duc acasă! Vreau să mă 
întâlnesc cu ăia cu care am băut până am lins toți aceeaşi 
nasoală. Am chef să fac nişte caterincă d-aia cruntă cu ăştia 
pe seama cuiva. Hm, de cine s-o mai râde?! Asta dacă mai 
găsesc pe careva. Eh, toţi sunt acolo, ştiu eu! Aşa e când te 
întorci acasă, toți trebuie să fie acolo, lumea de acasă 
niciodată nu se mută, nu pleacă. Problema e că nu prea 
ştiu la ce adresă să-i zic memoriei să mă lase. Acum sunt în 
Oraşul de Vest, aş cam avea idee pe unde s-o iau. Merg 
spre sud, trec prin Oraşul În Care În Unele Nopți Miroase 
A Vanilie, dar ştiu că n-am să dau acolo de paşii mei făcuți 
de-a buşelea. Merg, deci mai în față, în Oraşul Capital, dar 
aici n-am mersul format. Aş da pe la bunici, dar e închisă 
uşa, e bătută bine-n cuie. Mă opresc să-mi trag sufletul. 
Îmi e total străin decorul. E bine acasă! 


BaldoVinul 


Timpul e trecut prin alcool, aşa cum spirtul e trecut 
prin pâine. Ştiţi, întrebarea aia pe care întârziatu' o pune 
în cârciumă mereu. De când sunteţi aici? De atâta bere, se 
răspunde şi se indică tacticos recipientul din care s-a 
consumat timpul. Timpul se conservă. Tragi de el sau îl 
dai pe gât moment după moment, depinde de cât eşti 
dispus să cheltuieşti. Acum fiecare cu cât îşi permite. E un 
întreg balamuc şi cu timpul ăsta. Se îmbuteliază, se trece 
prin filtre, se prelucrează, se pune în butoaie. Trebuie 
ţinut bine în spaţii întunecate şi răcoroase ca să nu se 
altereze. Îl mai scoţi la ocazii speciale, îl consulți, îl treci 
prin minte şi te-ajută să-ți treacă, se petrece la petreceri. 
Treaba e că numai vinul mai lasă ceva pe fundul paharului. 
Condiţia e să fie d-ăla autentic, de țară, tare, care te ia de 
ochi din prima şi îți dă palpitaţii de toate felurile. Vinul 
bunicilor, ăla greu de dus. D-ăla de face valuri pe la chefuri 
şi naşte mustrări de conştiinţă a doua zi. ÎL cauţi în toată 
casa, prin debarale de existența cărora nu ştiai până atunci, 
când te lasă iubita pentru un bou. Evident, în afară de tine, 
toți sunt boi. Oricum, cred că d-asta îl prefer. E singurul 
care mai lasă ceva urme despre cum a trecut timpul. Mă 
gândesc la mine, că stau pe aici de nu ştiu când. Stau de m- 
au uitat sfinții, cum se spune. Am vinu'-n nume şi sper, 
fiindcă nu mai am de cheltuială, să nu se facă oțet. 


Ordinul cămăşilor albe 


Eu sunt mai reținut, dar am întâlnit mulți credincioşi. 
Cu toate astea, de atâta plictis, jur că m-aş crucifica singur 
pe canapea, m-aş sacrifica doar pentru mine şi nu m-aş mai 
ridica deloc, pentru nimic. Să-mi înfig cuiele indiferenței şi 
nepăsării prin palme şi tălpi direct în ramele de lemn ale 
patului. Să stau aşa până sufletu-mi va fi iertat de minte şi 
trupu-mi va deveni icoană. Sunt un păcătos, nu mai cred în 
trezitul cu noaptea-n cap şi munca la patron şi nici măcar în 
emisiunile tv. lau numele domnului cetățean în deşert şi 
spun fiecărui chip întâlnit că e cam cioplit. Nu merg la 
muncă duminica şi nu mă rog în sfintele zile de salariu. Nu 
aştept mântuirea de mântuială şi am datoria să nu datorez 


